Nuwe tolfooi ‘nie laer’ | Nuus24
E-tol gaan jou beursie só raak
Johannesburg - Moedeloos, teleurgesteld, gefrustreerd en kwaad. Dit
is van die woorde wat kritici van die Gautengse e-tolstelsel Vrydag gebruik het nadat “nuwe” tariewe in die Staatskoerant gepubliseer is.Luidens
Vrydag se Staatskoerant sal motoriste met e-skyfies steeds 30c/km betaal, terwyl dié sonder e-skyfies 58c/km sal betaal. As jy egter nie betyds jou 58c betaal nie, kan dit opskuif na R1,74/km.Ben Martins, minister van vervoer, het Vrydag op ’n mediakonferensie in Pretoria gesê ná konsultasie met rolspelers het die regering “laer tariewe, ’n perk per maand vir alle kategorieë voertuie, afslag vir voertuie met e-skyfies, afslag vir spesifieke tye van die dag en vrystellings vir openbare vervoer” aangekondig.Openbare voertuie
is steeds kwytgeskeld van tolgeld en geregistreerde gebruikers in ligte
motors en op motorfietse sal nooit meer as R550 per maand betaal nie. Maksimum bedrae vir swaar voertuie is ook bygevoeg.In die begroting in Februarie vanjaar en in die Staatskoerant op 13 April was die standaard­tarief ook 58c per kilometer en die afslagtarief vir mense
met e-skyfies 30c per kilometer.Dit het dus geensins verander nie.Volgens
Alex van Niekerk, projekbestuurder van die Suid-Afrikaanse Nasionale Padagentskap (Sanral), is die tariewe sedert verlede jaar byna met die helfte verminder “om e-tol bekostigbaar te maak”.In 2011 was die standaard­tarief 66c/km teenoor 49,5c/km met ’n e-skyfie.Howard Dembovsky, voorsitter van Justice Project South Africa, is “geskok dat die minister sê dié is laer tariewe”.“Dit is presies dieselfde tarief en maksimumperk per maand (R550) wat in Februarie en April bekend gemaak is.”Wayne
Duvenage, voorsitter van die Bondgenootskap Teen Stedelike Tol (Outa), het gesê hoewel die regering nou die opvatting probeer skep dat die tariewe laer is, is dit niks anders as dieselfde tariewe wat vroeër vanjaar gepubliseer is nie.Paul Pauwen, bestuurder van die Suider-Afrikaanse voertuighuur-en-verhuringsvereniging (Savrala), het gesê dit is “frustrerend, veral omdat voorstelle oor ander tariewe en metodes van betaling nou maande lank met die interministeriële komitee bespreek is, en nou gaan die regering eenvoudig net terug na die oorspronklike plan”.Zwelinzima Vavi, hoofsekretaris van die vakverbond Cosatu, het getwiet dat mense nie e-skyfies moet koop nie. Hy het gesê die 30 dae vir openbare kommentaar “is ’n klug”.“Dit gaan niks verander nie, selfs al maak 4 miljoen motoriste beswaar.”Martins het gesê die samesprekings met die publiek in dié 30 dae is nie “ ’n klug nie.”“Dit
is ’n proses waarin ons hoop Suid-Afrika se burgers sal hul voorstelle indien en ons sal dit opreg oorweeg. Dié tariewe is nie die finale tariewe nie.”’n Rit kan soveel kos ’n Motoris in ’n ligte motor met ’n e-skyfie wat van Atterburyweg in Pretoria op die N1 ry tot by die Malibongwe-afrit in Johannesburg sal betaal: (Bereken met behulp van Sanral se e-tol­rekenaar op sy webwerf.)Op ’n weekdag in spitstyd: R14,62Op dieselfde dag buite spitstyd, soggens: R13,21Op dieselfde dag buite spitstyd, saans: R11,79Op ’n Sondag of openbare vakansiedag: R7,56Voor Kersfees?Uit tye wat Vrydag bekend gemaak is, lyk dit of e-tol op Oukersdag ingestel gaan word.George
Mahlalela, direkteur-generaal van vervoer, het gesê: “Die publiek het van vandag 30 dae (dus tot 26 November) tyd om hul kom-mentaar oor die nuwe tariewe en regulasies te rig.“Daarna gaan die minister 14 dae gebruik om die kommentaar deur te gaan, waar-na die finale tariewe onge-veer 14 dae later weer in die Staatskoerant gepubliseer sal word.” - Beeld